Rangi y Papa

Rangi (u Ranginui, en bels dialectos d'a Isla d'o Sud tamién Raki u Rakinui) y Papa (u Papatūānuku) son entidaz d'a mitolochía maorí que tienen un paper central en o mito d'a creyación.

Corresponden respectivament a la fegura d'o "Pai Ciel" y d'a "Mai Tierra", parella divina present en muitas mitolochías.

En as cuantas versions existents d'o mito, son representaus abrazaus y tienen muitos fillos (en numero variable seguntes a versión), toz varons, obligaus a vivir en a oscuridat entre os suyos pais. Os fillos, una vegada que se fan mayors, discuten uns contra atros sobre que fer: Tūmatauenga, o mas furo, proposa d'asasinar a os suyos pais, encara que Tāne no ye d'alcuerdo y proposa deseparar-los, forachitando a o pai y confitando en a mai ta a suya alimentación. En zagueras, con muito esfuerzo, os fillos tienen exito, mas que mas gracias a l'aduya de Tāne, dios d'as selvas y d'os muixons, dotau de garras cerenyas.

Se veiga tamién
 Mitolochía maorí

Categoría:Mitolochía maorí